Alakamisy 18 septambdra 1969, iv lah 4013 fa namidinao ny tanimbary, namidinao ny trano, ary izay notrosainao ankoatra ireny dia mbola tsy voaloa hatramin’ izao ary ambonin’ izany rehetra izany, dia maty tsy natrehiko akory ny menaky ny aiko anankiray. Toa nifindran’ny fisamboaravoaran-drakoto ravao fa nitsaga- nitoetra koa vao saika hiteny anefa izy dia rakoto ihany no nitsatsaingoka inona anefa no nahatonga izay rehetra izany hoy izy satria nanao ny aiko tsy ho zavatra ho amin’ny fanompoam- pirenena aho, ary na dia ny ainareo efa mianaka aza dia nataoko tsy ho zavatra koa. Ankehitriny anefa, azo izay niriana ary tongasoa izany fahaleovantena izany, ny tena kosa boribory tsy afa mankaiza , ary trotraky ny fitondrana tany am- ponja rahateo. Nanatrika an- dravao izy dia somary nitanondrika inona ary no hatao ary ho vita? Toa ny maty no tsaratsara kokoa. Amin’ izay angamba ho hitako iray hifandaharana amin’ andriamanitra ny amin’ny fiainana. Napetraky ravao ny zaitrany dia noraisiny tamin’ny sandriny rakoto lelafiko re ny faladianao, hoy izy, lelafiko rakoto! Aoka ianao tsy hamoy fo tsarovy fa mpampianatra anie ianao mpampianatra hoy rakoto, izany indrindra no mankarary ny foko ravao. Mpampianatra hoe? Hampianatra ny olona hanao inona? Ho faraidiny tahaka ahy, ka na ny atokona anio aza tadiavina anio. Jereo ange ity ianao, efa manomboka ho asa koa. Ny fotoana toy izao no tokony hiadanantsika, hisotroana ronono, kanefa ny hatsembohantsika no sotroina! Nesorin- drakoto moramora ny tanan- dravao nitehina taminy an, an! Tsy misy izao andriamanitra izao. Raha misy izy dia tokony ho reny efa hatry ny ela ny fitolokontsika mianakavy, ary dia tokony novonjeny isika diso lavitra mihitsy ny eritreritrao, hoy ravao. Marina fa ao anatin’ny fahasahiranana sy fahavoazana be ny tena, kanefa raha takon’ny rahona ve ny masoandro dia iza no milaza fa tsy misy ny masoandro. Zavatra samihafa mihitsy izany ravao hoy rakoto, tsy miresaka masoandro na rahona aho fa miresaka ny fiainako, dia ny fiainako feno tolona sy ady, ary tsy misy fanantenana raha mahita fanafody ianao ambaro fa raha ny filazana amin’ny molotra ambany sy ambony fotsiny hoe mahavonjy andriamanitra dia averiko aminao indray fa efa ela no niandrasako azy. 4- zoma 19 septambra 1969, iv lah 4014 tsy afaka hifandahatra aminao aho rakoto , hoy ravao fa fantatrao mihoatra ny ahalalako azy ny fiainana? Izao ihany no iangaviako anao ho eritreretinao inona no mbola heverintsika , inona no fanatenantsika raha miala amin’ andriamanitra? Tsy vao mainka maizina ny lalan- kaleha ? Ny valo taona tany am- ponja aza afaka, koa dia mafy noho izany ve ny fiarahantsika mitolona ho fanorenana ny fiainana mafy mihitsy fa tsy fantatrao hoy rakoto, manao hehy voraka. Tany am- ponja aho nanana fanantenana fanantenana fa hody ventiny ny rano nantsakaina ka hahaleo tena indray ny firenena ary hiaina eo amin’ny fahafahana ny vahoaka. Fanantenana tsy voasakan’ny rindrin’ny tranomaizina izany, ary mampijoro ahy haharitra ny mafy. Fa ankehitriny afaka avy tany am- ponja izahay ary tonga ny fahaleovantena , kanefa , inona no azo tsinjovina fa havoakan’ny ampitso ? Tsy misy izao ange henonao izany, hoy rakoto nanapaka ny tenim-badiny. Izay rehetra nantsoiko tsy nanoina, izay nodoniko varavarana tsy namoha. Tsy misy hantenaiko na dia ny sakafo harosoko ho anareo rahampitso aza! Ny zaitra teny antanan- dravao no naolanolany , nanalany ny fisamboaravoaran- tsainy, fa tsy hitany izay hatao. Hangina aho rakoto hoy izy, kanefa tsy resinao lahatra akory. Tapaka ihany indray anefa ny teniny fa nisy nandona teo am- baravarana iza izao. Haody ny aty hoy ranaivo niditra. Toa mba nihiratra kely rakoto nahita ny sakaizany hatry ny ela , ka avy hatrany dia namelon- dresaka manao ahoana izato ise, hoy izy. Inona no vaovao ? Efa nahita asa ihany sa tsy am- bolana hoy ranaivo nefa manantena aho fa tsy maintsy mba hahita ihany atsy ho atsy. Ny fanamboaran-dry zareo ny dossier koa re ry ise no asa fa izay aleha mandridrin- trano avokoa ise izany dia mbola manantena fa izaho izany dia efa kivy. Heveriko fa efa mikatona tanteraka ny hoavinay mianakavy. Ary namana ise ka tsy anafenana, fa nifamaly mafy mihitsy izahay mivady teo noho izany hadinon’ ise kosa angaha rakoto ny fitenenana hoe tsy misy mafy tsy laitran’ny zoto fa na inona na inona anie fahavoazana dia mbola azo atao ny miarina